b'\n_START_ARTICLE_\nPotres v Ilirski Bistrici 1995\n_START_PARAGRAPH_\nPotres v Ilirski Bistrici leta 1995 je bil sestavljen iz dveh mo\xc4\x8dnej\xc5\xa1ih potresov._NEWLINE_Potresa sta nastala 22. maja 1995 in bila sta med najmo\xc4\x8dnej\xc5\xa1imi v zadnjih desetletjih na Slovenskem. Za seizmologe nista bila presene\xc4\x8denje, saj na tem obmo\xc4\x8dju lahko pri\xc4\x8dakujemo potrese do VIII. stopnje po EMS._NEWLINE_Prvi potres je nastal ob 11. uri in 16 minut po svetovnem \xc4\x8dasu in je imel magnitudo 4,4. Njegova intenziteta je bila VI. stopnje po EMS, \xc5\xbeari\xc5\xa1\xc4\x8de pa 17 km globoko, kar je za slovenski prostor razmeroma globok potres. Ob 12. uri in 50 minut po svetovnem \xc4\x8dasu pa je nastal \xc5\xa1e mo\xc4\x8dnej\xc5\xa1i potres z magnitudo 4,7 in najve\xc4\x8djimi u\xc4\x8dinki VI. stopnje. \xc5\xbdari\xc5\xa1\xc4\x8de drugega je bilo v globini 10 km. V naslednjih dneh jima je sledilo \xc5\xa1e okoli 80 popotresov (22).'